पंजाबी सूबा आन्दोलन
सितम्बर १९६६ में इन्दिरा गांधी की सरकार ने सिखों की मांग को स्वीकार करते हुए पंजाब को पंजाब पुनर्गठन अधिनियम के अनुसार तीन भागों में बांट दिया। पंजाब का दक्षिण भाग जहां हरियाणवी बोली जाती थी, बन गया हरियाणा और जहां पहाड़ी बोली जाती थी, उस भाग को हिमाचल प्रदेश में मिला दिया गया। शेष क्षेत्रों, चंडीगढ़ को छोड़कर, एक नए पंजाबी बहुल राज्य का गठन किया गया। १९६६ तक, पंजाब ६८.७% हिन्दुओं के साथ एक हिंदू बहुमत राज्य था। लेकिन भाषाई विभाजन के दौरान, हिंदू बहुल जिलों राज्य से हटा दिया गया। चंडीगढ़, जिसे विभाजन के बाद राजधानी (विभाजन पूर्व राजधानी लाहौर के बाद) के रूप में प्रतिस्थापित किया गया, पर पंजाब और हरियाणा, दोनों ने अधिकार जताया। परिणामनुसार चंडीगढ़ को केंद्र शासित प्रदेश घोषित कर दिया गया जो कि दोनों राज्यों के लिये राजधानी की तरह होगा। पर आज भी कई सिख संगठनों का यह मानना है कि पंजाब का त्रि-विभाजन सही रूप से नहीं किया गया क्योंकि विभाजनोपरांत कई पंजाबी भाषी जिले हरियाणा में चले गये।
भारत में पर्यटन
पंजाब भारत के सबसे खूबसूरत राज्यों में से एक है। पंजाब राज्य अपने भोजन, संस्कृति और इतिहास के लिए प्रसिद्ध है। पंजाब में एक विशाल सार्वजनिक परिवहन और संचार नेटवर्क है। पंजाब के कुछ प्रमुख शहर हैं अमृतसर, चंडीगढ़ और लुधियाना. पंजाब का, सिक्ख धर्म और हिंदू धर्म को शामिल करता एक समृद्ध धार्मिक इतिहास है। पंजाब में पर्यटन, मुख्यतः उन पर्यटकों के अनुकूल रहेगा, जिनकी रुचि संस्कृति, प्राचीन सभ्यता, आध्यात्मिकता और प्राचीन इतिहास में है। पंजाब के कुछ गांव भी उन लोगों के लिए ज़रूर देखने लायक़ हैं, जो सुंदर पारंपरिक भारतीय घरों, खेतों और मंदिरों के साथ असली पंजाब को देखना चाहते हैं। यह पंजाब में पधारने वाले किसी भी आगंतुक के लिए अवश्य दर्शनीय है।